เงินบาทแกว่งแคบระหว่างรอตัวเลขจีดีพี Q4 สหรัฐฯคืนนี้
ค่าเงินบาทปิดตลาดเย็นนี้ (27 มี.ค.) ที่ระดับ 32.59/60 บาท/ดอลลาร์ จากเปิดตลาดช่วงเช้าที่ระดับ 32.58/59 บาท/ดอลลาร์ เคลื่อนไหวในทิศทางเดียวกับภูมิภาค ในกรอบ 32.57-32.60 บาท/ดอลลาร์
27 มี.ค. 2558

นักบริหารการเงิน เปิดเผยถึงค่าเงินบาทปิดตลาดเย็นนี้ (27 มี.ค.) ที่ระดับ 32.59/60 บาท/ดอลลาร์ จากเปิดตลาดช่วงเช้าที่ระดับ 32.58/59 บาท/ดอลลาร์ เคลื่อนไหวในทิศทางเดียวกับภูมิภาค ในกรอบ 32.57-32.60 บาท/ดอลลาร์
ขณะที่ช่วงค่ำวันนี้นักลงทุนรอดูการประกาศอัตราการขยายตัวทางเศรษฐกิจ(GDP) ของสหรัฐในช่วงไตรมาส 4/57 ซึ่งคาดการณ์ว่าจะออกมาดี โดยประมาณการณ์ว่าจะขยายตัวได้ 2.4% ส่วนสถานการณ์ความรุนแรงในตะวันออกกลางมีผลในระยะสั้นเท่านั้น
ทั้งนี้ นักบริหารการเงินประเมินกรอบการเคลื่อนไหวของเงินบาทในสัปดาห์หน้าไว้ที่ 32.45-32.65 บาท/ดอลลาร์